Als wat jy oor vette moet weet - WelstandWelstand
Tuis / 2016-gesond / Als wat jy oor vette moet weet
Miskien sit jy nou hierdie artikel en lees met ‘n beker koffie en ‘n broodjie met lekker dik margarien gesmeer. Eet dit dan vinnig voor jy hierdie artikel lees, want jy kan dalk skuldig voel daarna.
VERSKEIE TIPES VETTE
Daar is vyf terme wat algemeen gebruik word en die media gebruik dit om mense lekker deurmekaar te maak om sodoende sekere produkte te verkoop.
Versadigde vette, beter bekend in Engels as “saturated fats”
Dis vette wat stol by kamertemperatuur. Hierdie vette kan nie nutriëntbindings vorm in die liggaam nie en is dus leë kalorieë wat opbou en in die liggaam as vet geberg word. Dit kom voor in diereprodukte soos vleis, melk, kaas, botter en eiers. Dierevette bevat altyd cholesterol, maar geen plantolie bevat dit nie.
Dis ook slegte vette wat bv. voorkom in margarien, alle gebak en geprosesseerde kosse soos souse, room, ens.
Onversadigde vette, beter bekend in Engels as “unsaturated fats”
Die vette het oop skakels en kan met nutriënte bind om in die selle in te gaan. Hierdie vette stol nie by kamertemperatuur nie en kom voor in neute, sade en avokado’s.
Hulle het groot hoeveelhede vetsure met oop skakels om ook maklik te bind en in selle te funksioneer. Hulle kom ook voor in vrugte, groente, neute en sade, en ook in ander plantaardige olies, kouewatervis en visolie. Hierdie olies moenie verhit word nie want hulle is onstabiel.
Hulle het ʼn enkel vetsuur met ’n oop skakel om ook te kan verbind en kom voor in vrugte en groente, neute, vis, olywe en olyfolie. Hierdie olies moenie tot bo 100 °C verhit word nie en moet eerder oor slaaie of later in warm gestoomde kos ingemeng word.
Versadigde vette word geklassifiseer as die “slegte vette” omdat die liggaam dit nie kan gebruik nie. Dit word in are en in vetselle gestoor as vet. Dit kom nie in plante voor nie, alhoewel klapperolie by kamertemperatuur stol maar margarien nie. Onversadigde vette en poli- en monoönversadigde vette is die goeie vette en daarom is dit gesond om meer vrugte, groente, neute en sade by jou daaglikse eetplan te voeg. Dié vette word ook in donker bottels geberg en koud uitgepers. Die daaglikse aanbeveling is gewoonlik 30% maar studies deur die Cornell en Oxford universiteit in Sjina het bewys dat 20 % voldoende is, maar dat 10-15% die beste is. Vir ‘n slank lyfie, is 14% kalorieë per dag die regte kalorie-inname.
Vet maak vet. Dis beter om vars kos te eet as verwerkte kosse met versteekte vette en olies wat teen hoë temperature meer word. Geniet die lewe en jou gesondheid. Dis in jou hande, met God as Leermeester.
Prof. Jane Plant CBE en Gill Tidey, 2005, Eating for the better health. Help fight and prevent many common health problems through diet. The Plant programme.
George D. Pamplona-Roger, M.D. ,May 2005, Encyclopedia of Foods and Their Healing Power, Education and Health Library. Volume 1
George D. Pamplona-Roger, M.D. ,May 2005, Encyclopedia of Foods and Their Healing Power, Education and Health Library. Volume 2
Mary-Ann Shearer, 1991, The Natural way. A Family guide to vibrant health
“Vet maak vet” is die leuen wat die hoofstroom steeds verkondig. Skrik wakker.